Document ID: /roh_data/filtered/fineweb-2-filterrobots_roh.jsonl.gz/31880

La banca gronda Credit Suisse è sa cunvegnida cun la surveglianza da finanzas americana. Els ston pajar in chasti da 135 milliuns dollars. La cunvegna cun la surveglianza da finanzas regleschia tuttas reproschas davart fatschentas monetaras per telefon ed incumbensas electronicas tranter ils onns 2008 e 2015., uschia la banca.
La CS na renconuschia dentant naginas da las reproschas u avanzaments d'avair cugliunà. Ins saja dentant cuntent d'avair chattà ina cunvegna ed uschia avair serrà giu questa chaussa, uschia la banca vinavant.
Plinavant è la CS sa declerada pronta da rinforzar sias controllas e directivas. Latiers vul ella engaschar in cussegliader che duai survegliar las novas praticas per almain in onn.
RR novitads 06:00